Swaar reën vir Gauteng voorspel(Grafika: SA Weerdiens/Twitter) ŉ Vlak 2-waarskuwing vir erge donderstorms vanaf Donderdagmiddag tot Vrydagaand is uitgereik vir Gauteng, Limpopo en Mpumalanga. Die Suid-Afrikaanse Weerdiens het gesê swaar reënval, hael en sterk wind kan tot oorstromings lei van paaie, laagliggende gebiede en brûe oor die sentrale en oostelike dele van Noordwes, noordoostelike dele van die Vrystaat, Gauteng, Mpumalanga Hoëveld en suidwestelike dele van Limpopo. William Ntladi, woordvoerder van Ekurhuleni-munisipaliteit, sê die stad se ramp- en nooddienste is op hoë gereedheid geplaas vir enige voorvalle van oorstromings en ander lewensgevaarlike noodgevalle. (Grafika: SA Weerdiens/Twitter) Inwoners word gemaan om waaksaam te bly. “Informele nedersettings, formele strukture op die vloedlyn, en laagliggende gebiede en brûe kan hierdeur geraak word. Die padoppervlak kan gevaarlik wees en swak sig kan veroorsaak dat motoriste nie poele water of slaggate raaksien nie,” het hy gesê. In ŉ noodgeval kan Ekurhuleni se nooddienssentrum gekontak word op 011 458 0911 of 10177.